text: [{"text_idx": "#000001", "text": "Eingin gasskreppa i\u0301 Evropa a\u0301 hesum sinni"}, {"text_idx": "#000002", "text": "I\u0301 morgun lat Gazprom uppaftur fyri Nord Stream 1 gassinum, og ta\u00f0 for\u00f0ar fyri eini sto\u0301rari gasskreppu i\u0301 Evropa - i\u0301 hvussu er ju\u0301st nu\u0301"}, {"text_idx": "#000003", "text": "Hetta hendir ju\u0301st 10 dagar eftir, at felagi\u00f0 skru\u0301va\u00f0i fyri gassinum til sto\u0301ran part av Evropa og her fyrst og fremst til Ty\u0301skland, nu\u0301 gasslei\u00f0ingin skuldi umv\u00e6last. Sto\u0301rur spenningur hevur veri\u00f0 serstakliga i\u0301 Ty\u0301sklandi, um Russland yvirh\u00f8vur fo\u0301r at lata uppaftur fyri gassinum fyri harvi\u00f0 at revsa lond i\u0301 Evropa, sum hava sett i\u0301 verk sanktio\u0301nir mo\u0301ti Russlandi. Hetta upply\u0301sa altjo\u0301\u00f0a mi\u00f0lar i\u0301 morgun."}, {"text_idx": "#000004", "text": "Kortini er veitingin ikki eins sto\u0301r, sum hon var undan umv\u00e6lingararbei\u00f0inum, men umbo\u00f0 fyri Nord Stream 1 sigur, at skjo\u0301tt ver\u00f0ur full framlei\u00f0sla aftur. Og ho\u0301ast gassi\u00f0 nu\u0301 fly\u0301tur aftur, so er sto\u0301rur ivi um, hvussu leingi ta\u00f0 varar. Stjo\u0301rnarlei\u00f0arar i\u0301 Evropa bera nevniliga o\u0301tta fyri, at Russland kann skru\u0301va fyri aftur gassinum, um ikki lond vilja ganga undir russisk kr\u00f8v. Ty\u0301skland er st\u00f8rsti keyparin av russiskum gassi. Flestu hu\u0301sarhaldini bru\u0301ka gass. Haraftrat kemur tungi\u0301dna\u00f0urin, sum burturav er bundin at russiska gassinum. Heilar 26 mio\u0301. hu\u0301sarhald i\u0301 Evropa bru\u0301ka gass u\u0301r Russlandi."}, {"text_idx": "#000005", "text": "I\u0301 gja\u0301r gj\u00f8rdi lei\u00f0slan i\u0301 ES greitt, at Evropa ma\u0301 fara undir at minka um gassny\u0301tsluna vi\u00f0 15% komandi ma\u0301na\u00f0irnar, uttan mun til hvat Russland fer at gera. Ho\u0301ast Russland letur uppaftur fyri gassinum, so fer ta\u00f0 kortini at var\u00f0veita minkingina uppa\u0301 40%, sum hevur veri\u00f0 galdandi i\u0301 eina ti\u0301\u00f0. Ein eyglei\u00f0ari sigur vi\u00f0 danska u\u0301tvarpi\u00f0 i\u0301 morgun, at sto\u0301rur m\u00f8guleiki er fyri, at Putin fer at skru\u0301va ni\u00f0ur aftur fyri gassinum fyri at skapa spja\u00f0ing i\u0301 Evropa. Hann kann grundgeva fyri hesum vi\u00f0 t\u00f8kniligum avbjo\u0301\u00f0ingum ella r\u00e6tt og sl\u00e6tt siga, at a\u0301vi\u0301s lond og \u00f8ki, sum ikki vilja gera eftir russiskum bo\u00f0um, fa\u0301a ikki alt ta\u00f0 gassi\u00f0 teimum t\u00f8rvar."}, {"text_idx": "#000006", "text": "Evropa hevur t\u00f8rv a\u0301 at fylla gassgoymslurnar fyri at kunna kla\u0301ra ein kaldan vetur. Ti\u0301 vil ein minking i\u0301 ny\u0301tsluni samti\u0301\u00f0is, sum skru\u0301va\u00f0 er fra\u0301 aftur gassinum, fylla goymslurnar skjo\u0301tari."}, {"text_idx": "#000007", "text": "32% av gassny\u0301tsluni i\u0301 Evropa koma u\u0301r Russlandi. Undan kri\u0301gnum i\u0301 Ukraina var hetta tali\u00f0 v\u00e6l st\u00f8rri"}, {"text_idx": "#000012", "text": "Helvtin av orkuni fra\u0301 vindmyllulundum fer til spillis"}, {"text_idx": "#000014", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000015", "text": "Russland sendir oljutangaskip nor\u00f0ur um Sibiria"}, {"text_idx": "#000016", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000017", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000021", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}, {"text_idx": "#000022", "text": "Fyristing tel. 20 80 80 [email protected]"}]